নারায়ণগঞ্জ-৪ আসনের সংসদ সদস্য শামীম ওসমান বলেছেন, ড.কামালরা ভেবেছেন আমরা লেমনচুস খাই, শকুনেরা আকাশে উড়তাছে। যতবার নারায়ণগঞ্জ জেগেছে ততবার সারা বাংলাদেশ জেগেছে। এটা ইতিহাসের সাক্ষী। এ নারায়ণগঞ্জ থেকে অনেক আন্দোলন হয়েছে। এই নারায়ণগঞ্জ থেকেই আমরা সকল সড়যন্ত্রের জালছিন্ন করবো। তিনি বলেন, ড. কামাল হোসেনের নেতৃত্বে ঐক্য হয়েছে। তিনি ভেবেছেন আমরা স্টুপিড। কারণ তিনি বলছেন ২০ দলের সাথে ঐক্য হয়েছে কিন্তু জামায়াতের সাথে ঐক্য হয় নাই। বিএনপির সঙ্গে ঐক্য হয়েছে কিন্তু তারেক রহমানের সঙ্গে না। তিনি ভেবেছেন আমরা আহাম্মক। আমরা লেমন চুস খাই। কারণ বিএনপির ভারপ্রাপ্ত চেয়ারপারসন তারেক রহমান। আমার লজ্জা লাগে। কারণ ছোটকালে তাঁর কোলে পিঠে উঠেছিলাম। শনিবার বিকেলে শহরের ইসদাইরে একেএম সামসুজ্জোহা ক্রীড়া কমপ্লেক্স মাঠে অনুষ্ঠিত সমাবেশে যোগদানের লক্ষ্যে সারা শহরজুড়েই চলে খন্ড খন্ড মিছিল। সংসদীয় এলাকার বিভিন্ন থানা পর্যায়ের নেতাকর্মীরা বিশাল বিশাল মিছিল নিয়ে সমাবেশ স্থলে সমবেত হয়। সমাবেশে প্রতিবারের মতো এবারও সবচেয়ে প্রাণবন্ত এবং উল্লেখযোগ্য সংখ্যক নেতাকর্মী নিয়ে মিছিলের বহর এসেছিলো কুতুবপুর ইউনিয়নের যুবলীগ সাধারণ সম্পাদক আব্দুল খালেক মুন্সী’র নেতৃত্বে। ধীরে ধীরে সমাবেশস্থল লোকে লোকারণ্য পরিণত হতে শুরু করছে।